
   1. Կարգավորման ենթակա ոլորտի կամ խնդրի սահմանումը
   Նախագծի ընդունումը պայմանավորված է ՀՀ կառավարության 2019 թվականի մայիսի 10-ի «ՀՀ հասցեների միասնական ռեգիստրի և հասցեների ռեեստրի ինքնաշխատ տեղեկատվական համակարգի ստեղծման հայեցակարգը և միջոցառումների ծրագիրը հաստատելու մասին» N 553-Լ որոշմամբ հաստատված հայեցակարգի N 2 հավելվածի 2-րդ կետի պահանջների կատարմամբ, այն է՝ հասցեավորման ոլորտի օրենսդրական դաշտի կատարելագործում, իրավական ակտերի փոփոխությունների, իսկ անհրաժեշտության դեպքում՝ նոր օրենսդրական նախաձեռնությունների ներկայացում, որոնցով օրենսդրական դաշտը կհամապատասխանեցվի հայեցակարգի պահանջներին։
   2. Առկա իրավիճակը
   Նախագծով իրականացվում են ՀՀ հասցեների միասնական ռեգիստրի և հասցեների ռեեստրի ինքնաշխատ տեղեկատվական համակարգի ստեղծման հայեցակարգից բխող իրավական կարգավորումներ:
   3. Կարգավորման նպատակները, ակնկալվող արդյունքը
   Նախագծի ընդունումը կապահովի ՀՀ ներբնակավայրային աշխարհագրական օբյեկտների անվանակոչման, անվանափոխման, անշարժ գույքի համարակալման, հասցեավորման ու հասցեների պետական գրանցման կարգի համապատասխանեցումը ՀՀ հասցեների միասնական ռեգիստրի և հասցեների ռեեստրի ինքնաշխատ տեղեկատվական համակարգի ստեղծման հայեցակարգի պահանջներին: 
   4. Նորմատիվ բնույթի հիմնավորվածությունը
   «Գույքի նկատմամբ իրավունքների պետական գրանցման մասին» ՀՀ օրենքի              44-րդ հոդվածի 6-րդ մասի պահանջներ:

